Diari Oficial de la Generalitat Valenciana


Sumari del DOGV 1754, del 30-03-1992 (1992/800286)

RESOLUCIÓ de 26 de febrer de 1992, del Secretari General de la Conselleria de Cultura, Educació i Ciència, per la qual classifica la Fundació El Penya Segat del Campello (Alacant) com a cultural privada de promoció i servei, i n'ordena la inscripció en el Registre de Fundacions i Associacions Docents i Culturals Privades i Entitats Anàlogues de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1754

Data del DOGV
:   30-03-1992

Secció del DOGV
:   ALTRES DISPOSICIONS

Número del document
:   1992/800286


Data del document
:   26-02-1992

Organisme emissor
:   Conselleria de Cultura, Educació i Ciència

Tipus de document
:   Resolució

Resolució de 26 de febrer de 1992, del Secretari General de la Conselleria de Cultura, Educació i Ciència, per la qual classifica la Fundació El Penya Segat del Campello (Alacant) com a cultural privada de promoció i servei, i n'ordena la inscripció en el Registre de Fundacions i Associacions Docents i Culturals Privades i Entitats Anàlogues de la Comunitat Valenciana.  
Vist l?expedient de classificació i inscripció de la Fundació. El Penya Segat del Campello (Alacant) i  
Vist que en virtut d'escriptura pública núm. dos mil cinc-cents nou, de data 19 de desembre de 1991, atorgada davant el notari de Valencia Sr. José-Manuel López Laborde, que obra en substitució del notari del mateix col·legi i residència Sr. Federico Barber Montalvá, compareixen la Sra. Ana-María Botella Gómez, en nom i representació de l?empresa de la Generalitat Valenciana Institut Turístic Valencià, SA, i el Sr. Francisco Javier Aragonés Soler, en nom i representació de l?entitat Promociones Inmobiliarias Costa Acantilada, SA, i en nom propi a Púnic efecte d'acceptar el càrrec de president.  
Vist que el domicili social de la fundació s'estableix a Pueblo Acantilado Campello (Alacant).  
Vist que segons es desprèn de l'article 5 dels estatuts de l'entitat esmentada, l'objecte n'és la promoció permanent d'activitats culturals i turístiques que permeten la difusió i el coneixement de la cultura i tradicions de la Comunitat Valenciana.  
Vist que el patrimoni fundacional inicialment està constituït per vint-i-nou milions cent mil (97.198.587) pessetes, de les quals vint-i-nou milions són aportats per l'Institut Turístic Valencià, SA, segons s'acredita en la mateixa escriptura pública de constitució, i la resta per l'entitat Promociones Inmobiliarias Costa Acantilada, SA, i ha estat justificat aquest dipòsit de capital a nom de la fundació mitjançant la certificació bancària corresponent; i, així mateix, l?última societat esmentada aporta a la fundació el dret d'ús dels immobles corresponents al Centre de Convencions i Activitats Culturals situat al Campello i assumeix el compromís de finançar la fundació.  
Vist que el govern, l'administració i la representació de la fundació s'encomanen a un patronat, constituït de la següent manera:  
President, Sr. Francisco Aragones Soler.  
Secretària-tresorera, Sra. Pilar Las Heras Alins.  
Vice-president, l'Institut Turístic Valencià.  
Tots ells n'accepten els càrrecs.  
Atès que és competent aquesta Conselleria de Cultura, Educació i Ciència per a resoldre aquest expedient, en virtut de les atribucions que té assignades pel Decret 171/1983, de 29 de desembre, de la Presidència de la Generalitat, en relació amb el Reial Decret 3066/1983, de 13 d'octubre, i d'acord amb l'apartat 23 de l'article 31 de l'Estatut d?autonomia de la Comunitat Valenciana, tenint en compte les finalitats que es proposa complir la fundació de referència.  
Atès que la fundació reuneix les condicions i els requisits exigits en el Decret 2930/1972, de 21 de juliol, ja que es tracta d'un patrimoni autònom destinat a la promoció de la cultura i les tradicions valencianes, administrat sense finalitat de lucre per l'òrgan a qui en correspon el govern.  
Atés que els estatuts de la fundació, dividits en cinc capítols i 24 articles, s'ajusten a la voluntat del fundador, sense que s'hi aprecie cap contravenció jurídica.  
Atés que d'acord amb allò que extableix l'article 10.4 del Decret 2930/1972, de 21 de juliol, l?Institut Turístic Valencià ha designat la Sra. Ana-María Botella Gómez, com a representant seu en la fundació que es constitueix.  
Atés que de l?escriptura fundacional i de l'altra documentació es desprèn que la fundació es pot subsumir en l'apartat 3r. i 4t. de l'article 2 del marc legal esmentat, n'és procedent per això la classificació com a fundació cultural privada de promoció i servei.  
Vistos els preceptes esmentats i d'altres de general aplicació i fent ús de les facultats delegades per l?Ordre de la Conselleria de Cultura, Educació i Ciència amb data 7 d'octubre de 1987, resolc:  
1. Classificar la Fundació El Penya Segat com a cultural privada de promoció i servei.  
2. Ordenar-ne la inscripció en el Registre de Fundacions i Associacions Docents i Culturals Privades i Entitats Anàlogues de la Comunitat Valenciana.  
3. Confiar el govern i l'administració al patronat de la fundació.  
4. Aprovar-ne els estatuts.  
Valencia, 26 de febrer de 1992.   
El Secretari General:   
Antoni Sarrià i Morell.